Eötvös Loránd Tudományegyetem TTK/82/8/2013. (T-9)

Természettudományi Kar Budapest, 2013. október 21.

 Dékáni Titkárság

Emlékeztető és Határozatok
a Kari Tanács 2013. október 16-án (szerdán) megtartott üléséről

I.

A Kari Tanács a napirendet ellenszavazat és tartózkodás nélkül elfogadta.

II.

A Kari Tanács titkos szavazással Havasi Ágnes tanársegéd adjunktusi kinevezést a Matematikai Intézethez (Alkalmazott Analízis és Számításmatematikai Tanszékre) 20 igen, 0 nem, 0 érvénytelen szavazattal támogatta.

 **III.**

A Kari Tanács titkos szavazással 17 igen, 1 nem, 2 érvénytelen szavazattal véleményezte Vellainé Takács Krisztina egyetemi docensnek az Embertani Tanszék vezetésére benyújtott pályázatát.

**IV.**

A Kari Tanács 19 igen, 1 érvénytelen szavazattal támogatta Láng Győző egyetemi tanárnak a Kémia alapszak szakfelelősi feladatainak ellátásával való megbízását.

**V.**

A Kari Tanács egyhangúlag (20 igen) támogatta a Kari SzMSz módosítására tett átdolgozott javaslatot.

(1. számú melléklet)

**VI.**

A Kari Tanács az Esélyegyenlőségi Tervre vonatkozószenátusi előterjesztést a 2. számú mellékletben foglalt módosítások mellett támogatja.

/A Tanács a határozatot ellenszavazat és tartózkodás nélkül hozta./

 VII.

Bejelentések

A Dékán bejelentette, hogy:

* Kucsman Árpád professzor tiszteletére lakóháza falán 2013. november 12-én emléktábla felavatására kerül majd sor.
* Az „Alkímia ma” és az „Atomcsill” előadássorozathoz hasonló, „Élő adás – előadások a biológia világából” címmel új előadássorozat indult a Biológiai Intézetben. Az első előadást Kacskovics Imre egyetemi docens tartotta október 2-án.
* A Kémiai Intézetben 2013. október 17-én átadják a Budapest Aeroszol Kutató és Oktató Platformot (Budapest platform for Aerosol Research and Training, BpART).
* A következő Kari Tanács november 20-án lesz.

Pálfia Zsolt bejelentette, hogy a szakszervezet által szervezett nyugdíjas találkozóra 2013. november 15-én kerül sor.

kmf.

|  |  |
| --- | --- |
|  | Surján Péter s.k.dékán |

Csibra Klára s.k.
a KT titkára